GĨCUNJĨ GĨA 6
Gũciarũo kwa Jesu Nginyagia Gĩkuũ Gĩake
Mũraika Gabrieli aatũmirũo kũrĩ mũirĩtu mwĩthĩ nyararũ wetagwo Mariamu. Aamwĩrire atĩ nĩakagĩa mwana ũrĩa ũgathana arĩ mũthamaki tene na tene. Mwana ũcio, Jesu, aaciarĩirũo mũharatĩ-inĩ, kũrĩa arĩithi maamũcereire. Thutha ũcio, njata ĩgĩtongoria andũ moimĩte Irathĩro nginyagia harĩa mwana ũcio aarĩ. Nĩ tũmenyaga ũrĩa watũmire mone njata ĩyo, na ũrĩa Jesu aahonokirio kuuma mũbango wa kwenda kũmũũraga.
Rĩu ningĩ, tũrona Jesu, rĩrĩa aarĩ na ũkũrũ wa mĩaka 12, akĩaria na arutani thĩinĩ wa hekarũ. Thutha wa mĩaka ikũmi na ĩnana Jesu akĩbatithio, na akĩambĩrĩria kũhunjia na kũrutana ũhoro wa Ũthamaki wĩra ũrĩa Ngai aamũtũmĩte arute gũkũ thĩ. Kũmũteithia wĩra ũcio, Jesu agĩthura arũme 12 na akĩmatua atũmwo ake.
O na ningĩ Jesu nĩ aaringire ciama nyingĩ. Nĩ aahũnirie ngiri nyingĩ cia andũ agĩtũmĩra tũthamaki na tũmĩgate tũnini tu. Nĩ aahonirie arũaru o na akĩriũkia akuũ. Mũthia-inĩ, twĩrutaga maũndũ maingĩ marĩa Jesu onire mũthenya wake wa mũthia gũkũ thĩ, na ũrĩa oragirũo. Jesu aahunjirie ihinda rĩa mĩaka ĩtatũ na nuthu, kwoguo GĨCUNJĨ gĩa 6 gĩkuĩte hanini makĩria ya mĩaka 34.
kik_Latn kik_Latn kik_Latn kik_Latn kik_Latn